Ek moet net bietjie gaan krap in my kaarte by die huis, dan behoort ek vir jou meer inligting te kry rondom Karasburg
Dankie Chris. Jy kan maar in die ander dele ook raad gee. Ons gaan hierdie keer net die suide doen. Ons het so lyn getrek vanaf Luderitz oos na Keetmanshoop toe. Suid van dit wil ons verken. Ons beplan wel om die D707 te doen vir 'n dagroete en ook moontlik in daardie omgewing vir 'n paar dae te kamp. Ons wil nie elke dag kamp skuif nie so wil probeer om sentrale kampplekke te kry vir so 3 dae en dan dagtrips te doen.
'n lekker plek in die suide is Alte Kalkofen lodge, lekker kos en redelik goedkoop, daar is nou ook 'n kampplek.
Klein Aus Vista is 'n besonderse lekker oorstaan plekkie vir jou verpligte uitstappie na Kolmanskop. Netjiese staan plekke met 'n boom en goeie toilet/stort geriewe. Billik geprys ook.
By Grunau is daar mooi kamplekke met privaat ablusies net langs die vulstasie, wat bietjie raserig kan wees as jy 'n ligte slaper is.
Baie dankie. Ek sal kyk watter plekke pas in by ons roete. Haboob het jy by Oas gekamp. Ek kry maar min inligting van hulle op internet.
Met sukkel en harde werk bemoeilik dit die wil om te kamp, want mens wil tyd hê om te rus. Indien jou manier van kamp harde werk is, dan moet dit verander word na 'n makliker manier, anders is dit nie 'n plesier nie.
Dankie Haboob. Ek wil my ook nie dood werk op vakansie nie. Ons kamp graag vir 'n paar dae op een plek en doen dan dagroetes in verskillende rigtings. Met hier en daar 'n oop dag tussen in. Dit werk goed vir ons.
Yes Hennie. Ek is ook net so opgewonde. Ons gaan DV ook net die suide doen om darem dit nie net deur te jaag nie.
Soos ek dit verstaan is daar ook dele langs die Oranje rivier waar jy mag bush-camp - AS jy die permit koop by Ai-Ais (of enige ander NWR kantoor)
Dan is daar ook die twee privaat kamp plekke teen die Oranje rivier. Idiaal as jy dalk n bietjie river-rafting ook wil doen.